ساغلیق باخانی فخرالدین قوجا، تورکیه‌نین سوندوغو ساغلیق خیدمتلرینی بو قیمتلرله وئره‌ن باشقا بیر اؤلکه اولمادیغینی سؤیله‌دی.
باخان قوجا، آنادولو آژانسینا آچیقلاما وئردی.
قوجا، ساغلام‌لیق توریزمی اوچون ان چوخ آذربایجان، عراق، گورجوستان، آلمانیا و روسیالی‌لارین تورکیه‌یه گلدیگینی سؤیله‌دی.
گلنلره اونکولوژی، گؤز، بئیین جراحی‌سی و رادیوتراپی باش‌دا اولماق اوزره بیر چوخ ساحه‌ده کیفیت‌لی خیدمت سونولدوغونو قید ائد‌ن قوجا، تورکیه‌نین ساغلیق توریزمی قونوسون‌دا ان بؤیوک اوستونلوکلرین‌دن بیری، یئرلشدیگی جغرافیا اولدوغو، ۴ ساعات‌لیق اوچوش مسافه‌سین‌ده ۱،۵ میلیاردلیق جمعیته اولاشیلابیلیندیگینی، بو جمعیتین ده اورتا-اوست گلیر سویه‌سین‌ده‌کی انسانلار اولدوغونو ایفاده ائتدی.
ساچ اکیمی، اورگان نقلی، سرطان معالیجه‌سی، رادیوتراپی کیمی ساحه‌لرده دؤولتلر ایله دؤولت و اؤزل سیگورتا شیرکتلری ایله آنلاشمالار باغلادیقلارینی قید ائد‌ن قوجا،
"دونیادا بیزیم سوندوغوموز ساغلیق خیدمتلرینی بو قیمتلرله سونان باشقا بیر اؤلکه یوخ‌دور" دئدی.
قوجا،
"بوگونه قدر ۱،۵ میلیارد دلار، ساغلیق توریزمین‌دن گلیریمیز وار، بونو یئترلی گؤرموروک. ۲۰۲۳ه قدر طبی توریزم‌ده بونو ۵ قات آرتیرمانین مومکون اولدوغونو دوشونوروک" دئدی.
